RESOLUCIÓN do 28 de xuño de 2011 pola que se adxudican as axudas convocadas pola Orde do 31 de decembro de 2010 pola que se establecen as bases reguladoras para a concesión, en réxime de concorrencia competitiva, das axudas correspondentes ao Programa Isidro Parga Pondal, no marco das accións de formación de investigadores do Programa de recursos humanos do Plan Galego de Investigación e Desenvolvemento Tecnolóxico para o ano 2010.
Consellería de Educación e Ordenación Universitaria — III. Outras disposicións — 29/06/2011

A Orde do 31 de decembro de 2010 (DOG do 17 de xaneiro de 2011) aproba as bases que rexerán a convocatoria de axudas correspondentes as accións de formación de investigadores do Programa Isidro Parga Pondal, no marco do Plan Galego de Investigación e Desenvolvemento Tecnolóxico para o ano 2010, en réxime de concorrencia competitiva. No artigo 2 da mencionada orde de convocatoria determínanse os requisitos que deberían cumprir os candidatos das axudas correspondentes ao Programa Parga Pondal.
De acordo co Decreto 89/2011, do 31 de marzo, no seu artigo 2, polo que se modifica o Decreto 332/2009, do 11 de xuño, que establece a estrutura orgánica da Consellería de Educación e Ordenación Universitaria, correspóndelle á Subdirección Xeral de Promoción Científica e Tecnolóxica Universitaria, sen detrimento das actuacións que neste ámbito poidan asumir outras unidades da Xunta de Galicia con competencias en investigación e innovación tecnolóxica, entre outras funcións, o desenvolvemento e a xestión dos retos, eixes estratéxicos e liñas de acción do Plan Galego de Investigación, Innovación e Crecemento no relativo ao Sistema Universitario de Galicia. Polo tanto, a resolución e seguintes trámites desta convocatoria corresponden á Secretaría Xeral de Universidades.
A Comisión de Selección establecida no artigo 9 das bases da Orde do 31 de decembro de 2010 (DOG núm. 10, do 17 de xaneiro de 2011), na súa reunión do día 25 de maio de 2011, tendo en conta as bases establecidas na convocatoria, así como os créditos dispoñibles, e atendendo á proposta que eleva á Secretaría Xeral de Universidades, a Consellería de Educación e Ordenación Universitaria,
Primeiro. Propoñer a concesión de axudas ás universidades do SUG que contraten os solicitantes dunha praza do Programa Isidro Parga Pondal da Orde de convocatoria do 31 de decembro de 2010, DOG n.º 10, do 17 de xaneiro de 2011, que se relacionan a continuación:
Segundo. Propoñer a seguinte lista de espera cos solicitantes que, non séndolles adxudicada praza, teñan unha puntuación total igual ou superior a 82 puntos para determinar posibles substitucións:
Lista de espera
Terceiro. As solicitudes que non figuran relacionadas nas táboas dos puntos primeiro e segundo desta resolución de concesión entenderanse denegadas ou desestimadas.
Cuarto. O artigo 10.4 da Orde do 31 de decembro de 2010 (DOG núm. 10, do 17 de xaneiro de 2011) é modificado pola Orde do 20 de xuño de 2011 (DOG núm. 122, do 27 de xuño) e queda redactado da seguinte maneira: o pagamento das axudas pola Consellería de Educación e Ordenación Universitaria ás universidades beneficiarias levarase a cabo do modo seguinte:
a) Primeiro pagamento: corresponde ao período que abrangue desde o 1 de xullo ata o 31 de decembro de 2011, e efectuarase unha vez que as universidades certifiquen a sinatura dos contratos, acompañada dunha copia cotexada destes.
b) Seguintes pagamentos: corresponde ao primeiro e segundo semestres dos anos 2012 e 2013 e efectuarase polo importe dun semestre e sempre despois da completa xustificación do pagamento anterior.
c) Último pagamento: corresponde ao período final do contrato, no ano 2014, e efectuarase despois de rematado o contrato e da completa xustificación tanto de pagamento anterior como do pagamento que se pretende realizar.
A xustificación de cada un dos pagamentos consistirá na certificación prevista no artigo 28.5 da Lei 9/2007, do 13 de xuño, de subvencións de Galicia.
Segundo o establecido no artigo 45.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, transcorrido o pazo establecido de xustificación sen se ter presentado ante o órgano administrativo competente, este requirirá o beneficiario para que no prazo improrrogable de dez días a presente. A falta de presentación da xustificación comportará a perda do dereito ao cobramento parcial ou total da subvención, a exixencia do reintegro e demais responsabilidades establecidas na Lei de subvencións de Galicia.
Para efectuar o último pagamento, o beneficiario presentará unha declaración complementaria do conxunto das axudas solicitadas, tanto aprobadas ou concedidas como as pendentes de resolución, para o mesmo proxecto das distintas administracións públicas competentes ou dos seus organismos, entes ou sociedades.
Quinto. O incumprimento por parte dos beneficiarios de calquera das bases establecidas na orde da convocatoria suporá a perda do dereito a percibir a axuda correspondente.
Sexto. Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da resolución no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Disposición derradeira.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 28 de xuño de 2011.